**201127**

**Ванг апай. Екіншісі**

***«Мен сені ешқашан тастап та кетпеймін, жалғыз да қалдырмаймын»***

***(Еврейлерге 13:5)***

Қандай керемет әйел! Күйеуі тоқсан бір жасында қайтыс болғаннан кейін екі аптадан кейін, мен Ванг апаймен тағы кездестім. Күйеуінің күлі, Вангтың інісі, өзіне келгендерге Құдай Сөзімен бөліскен кезде мінбер ретінде пайдаланған үстелдің жанында тұрған, орындықтың үстінде тұрды. Күйеу балам екеуміз, Ванг апайды, Киелі Кітаптағы сөздермен жұбату үшін келген болатынбыз. Бірақ, керісінше, Ванг апай бізді жұбатты. Ол кезде Ванг апай сексен жаста болатын. Бірнеше ай бұрын, оған катарактаны алып тастау операциясы жасалған болатын. Сол сәттен бастап, оның көздері жақсырақ көре бастады. Тіземнен жерге қарай бір парақ түсіп кеткенде, ол тез иіліп оны көтеріп алған еді.

Содай кейін мен оған: «Ванг апай, сіз өзіңізді жалғыз сезінбеуіңіз үшін мен сіз үшін мінажат етемін!» - дедім.

Ол біраз үндемей тұрып, кейін анық түрде былай деді: «Мен ешқашан жалғыз болмаймын, өйткені бұрын мен ешқашан өзімді жалғыз сезінген емеспін». «Бұрын» деген сөз басқа сөздерге қарағанда қаттырақ естілді. Біздің бірінші кездесуімізге дейін, жиырма жыл түрмеде отырған уақыт аралығында, ол күйеуін үш-ақ рет көрді. Сондықтан, «бұрын» сөзі ол үшін өте маңызды болды. Мен оның не айтқысы келгенін бірден түсіндім.

Менің жақын досым, Ванг апайдың пневмониямен ауырып, ауруханаға түскені туралы жиналғандардың бәріне айтқан кезде, бұл сөздер менің басымда үнемі естіліп тұрды. Ауруханада орын жеткіліксіз болғандықтан, оны уақытша дәлізге жатқызды. 1992 жылы 18 сәуірде таңертең, ұзақ жылдар бойы үнемі қасында болған Құдай Әкемізбен кездесті. Суық Шанхайда қыстан кейін, ағаштарда жапырақтары гүлдей бастаған кезде, Дебора Ванг Құдайдың алдына келіп, ол жерде адал және сүйікті күйеуі оны күтіп тұрды.

Құдайдың періштелері, мейірімділікпен оның қолдарынан ұстап, ажал қақпасынан өткізгенде, оның достары жанында болмағаны мен үшін мұңды. Бірақ мен бір нәрсеге сенімдімін: ол өзі жалғыз болған кезде, ол жалғыздық сезімін ешқашан да сезіп көрген емес еді. Онымен бірге, Құдайдың айтқан уәдесі бар еді: «Мен бұл дүниенің ақыр соңына дейін әр күні өздеріңмен бірге болып, сендерге жар боламын!» (Аумин) (Матай 28:20)

Ванг апай, осы сөздердің адалдығын өмірде де, өлімде де бастан кешірді.